ტას-კისტაბიტი
ტას-კისტაბიტი (რუს. Тас-Кыстабыт), სარიჩევის ქედი (Сарычева хребет) — ქედი რუსეთში, იაკუტიაში (სახაში). მდებარეობს მდიანარეების ინდიგირკისა და მისი მარჯვენა შენაკადის — ნერის შუამდინარეთში. სიგრძე დაახლოებით 175 კმ, სიმაღლე 2341 მ-მდე. აგებულია ალევროლითებითა და არგილითებით, რომლებშიც შეჭრილია გრანიტების ინტრუზიები. კალთების ქვედა ნაწილში მეჩხერი ფოთლოვანი ტყეებია.